মালার সপ্তাহ শেষ। এবার জেসমিনের পালা। সে বাথরুমে গিয়ে পানির কল ছেড়ে মুখ ঘষতে থাকে যতক্ষণ না কুলসুম পানি নষ্ট করার জন্যে তেড়ে আসে। লালরঙের সালোয়ার-কামিজ পরে। রুবি ওর চুলটা ঠিক করে দেয়। চুলের গোড়া থেকে আগা পর্যন্ত বিনুনি গেঁথে দেয়। তার আঙুলগুলো চুলের ভেতর দ্রুত নড়াচড়া করে আর একটা শিহরণ জেসমিনের কাঁধ থেকে সালোয়ারের ভেতর মিশে যায়। রুবি নিজের চুল থেকে ক্লিপটা নিয়ে জেসমিনের বিনুনি এঁটে দেয়। সে টের পায় ক্লিপটা তার চুলকে টানটানভাবে বেঁধে রেখেছে।